Coprophilini

Coprophilini er en gruppe av biller som hører til familien kortvinger (Staphylinidae).

Utseende 
Små biller (de fleste artene 1 – 4 mm), vanligvis slanke og parallellsidige. Hodet er ganske stort, sett ovenfra mer eller mindre firkantet, og flatt. Fasettøynene er vanligvis ganske små. Pannen er som oftest grovt punktert og har ofte fremoverrettede horn eller andre utvekster, for eksempel en hylle over antennefestene. Kjevene (mandiblene) er påfallende store hos noen grupper. Antennene er vanligvis korte og kraftige, men uten tydelig avsatt kølle. Brystskjoldet (pronotum) er grovt punktert og har ofte én eller flere lengdefurer i midten. Sidekantene er tydelig avsatte og ofte med små tenner ("sagtakkede"). Dekkvingene er ofte kortere enn brystskjoldet, kraftig punkterte. Bakkroppen har tydelig avsatte sidekanter. Beina er korte og forholdsvis kraftige. Hos en del arter har leggene (tibiae) kraftige pigger. Føttene har hos de fleste artene bare to ledd.

Levevis 
Artene i denne gruppen lever i møkk og annet råtnende, organisk materiale.

Systematisk inndeling / norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien tannkortvinger, Oxytelinae Fleming, 1821
 Gruppen Coprophilini Erichson, 1839
 Slekten Coprophilus Latreille, 1829 28 arter, - i Norge:
 Coprophilus striatulus (Fabricius, 1792)
 Slekten Coprostygnus Sharp, 1886 - 4 arter
 Slekten Coprotrichus Hayashi, 2005 - én art
 Slekten †Gollandia Makranczy, Yamamoto & Engels, 2018 (fossil)
 Slekten Homalotrichus Solier, 1849 - 8 arter
 Slekten †Mesocoprophilus Cai & Huang, 2013 (fossil)
 Slekten †Sinoxytelus Yue, Zhao & Ren, 2010(fossil)

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Bilder av noen arter: Oxytelinae - Atlas of rove beetles (Staphylinidae) of Russia and adjacent countries.

Kortvinger
Tannkortvinger
Biller formelt beskrevet i 1839
Dyr formelt beskrevet av Wilhelm Ferdinand Erichson